CELEX: 32021D0596
Language: lv
Date: 2021-04-08 00:00:00
Title: Komisijas Īstenošanas lēmums (ES) 2021/596 (2021. gada 8. aprīlis), ar ko groza Lēmuma 2003/467/EK II pielikumu saistībā ar Horvātijas statusu “oficiāli brīva no brucelozes” attiecībā uz liellopu ganāmpulkiem (izziņots ar dokumenta numuru C(2021) 2260) (Dokuments attiecas uz EEZ)

14.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 128/1
               
            
         KOMISIJAS ĪSTENOŠANAS LĒMUMS (ES) 2021/596
         (2021. gada 8. aprīlis),
         ar ko groza Lēmuma 2003/467/EK II pielikumu saistībā ar Horvātijas statusu “oficiāli brīva no brucelozes” attiecībā uz liellopu ganāmpulkiem
         
            
               (izziņots ar dokumenta numuru C(2021) 2260)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 64/432/EEK (1964. gada 26. jūnijs) par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma II nodaļas 7. punktu,
         tā kā:
         
                     (1)
                  
                  
                     Direktīvu 64/432/EEK piemēro liellopu tirdzniecībai Savienībā. Tā nosaka, ar kādiem nosacījumiem dalībvalsti vai tās reģionus attiecībā uz liellopu ganāmpulkiem var atzīt par oficiāli brīviem no brucelozes.
                  
               
                     (2)
                  
                  
                     Komisijas Lēmuma 2003/467/EK (2) 2. panta 1. punktā noteikts, ka dalībvalstis, kas uzskaitītas minētā lēmuma II pielikuma 1. nodaļā, attiecībā uz liellopu ganāmpulkiem tiek pasludinātas par oficiāli brīvām no brucelozes.
                  
               
                     (3)
                  
                  
                     Horvātija Komisijai ir iesniegusi dokumentus, kas apliecina, ka visa šīs dalībvalsts teritorija atbilst Direktīvā 64/432/EEK noteiktajiem nosacījumiem, kurus izpildot, to attiecībā uz liellopu ganāmpulkiem var atzīt par oficiāli brīvu no brucelozes.
                  
               
                     (4)
                  
                  
                     Pēc minēto apliecinošo dokumentu izvērtēšanas Horvātija būtu jāatzīst par oficiāli brīvu no brucelozes attiecībā uz liellopu ganāmpulkiem un pienācīgi jāiekļauj Lēmuma 2003/467/EK II pielikuma 1. nodaļā.
                  
               
                     (5)
                  
                  
                     Tāpēc Lēmuma 2003/467/EK II pielikums būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Lēmuma 2003/467/EK II pielikumu groza saskaņā ar šā lēmuma pielikumu.
         
         
            2. pants
            Šis lēmums ir adresēts dalībvalstīm.
         
         
            Briselē, 2021. gada 8. aprīlī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV 121, 29.7.1964., 1977./64. lpp.
         
         
            (2)  Komisijas Lēmums 2003/467/EK (2003. gada 23. jūnijs), ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (OV L 156, 25.6.2003., 74. lpp.).
      
      
         
            PIELIKUMS
            Lēmuma 2003/467/EK II pielikuma 1. nodaļā aiz ieraksta par Franciju iekļauj šādu ierakstu par Horvātiju:
            
               
                           “HR
                        
                        
                           Horvātija”.